b'\n_START_ARTICLE_\nPan-kvartalet\n_START_PARAGRAPH_\nPan-kvartalet er et kvartal i Gamla stan i Stockholm med beliggenhet mellom Stora Nygatan, Lejonstedts gr\xc3\xa4nd, Lilla Nygatan og Tyska brinken. Omr\xc3\xa5det for dagens kvartal ble anlagt etter storbrannen i Stockholm 1625 og ble bebygd f\xc3\xb8rste gang p\xc3\xa5 1640-tallet.\n_START_SECTION_\nNavnet\n_START_PARAGRAPH_\nNesten samtlige kvartalsnavn i Gamla stan ble til p\xc3\xa5 siste del av 1600-tallet og er oppkalt etter begrep (f\xc3\xb8rst og fremst guder) i den greske og romerske mytologien. Pan var i gresk mytologi guden som ble assosiert med skoger, marker, hyrder og deres flokker. Han pleier \xc3\xa5 bli framstilt som en mann med h\xc3\xa5rete bein og bukkef\xc3\xb8tter, spillende p\xc3\xa5 sin fl\xc3\xb8yte. \xc2\xabPan\xc2\xbb er et av mange kvartalsnavn fra gresk mytologi i Gamla stan.\n_START_SECTION_\nKvartalet\n_START_PARAGRAPH_\nPan-kvartalet ligger nord for\xc2\xa0Cerberus-kvartalet, begge ble anlagt etter storbrannen i Stockholm 1625 som \xc3\xb8dela\xc2\xa0Stadsholmens sydvestre deler. Her ble fra 1626 Stockholms f\xc3\xb8rste paradegate, som da ble kalt Stora Konungs Gatan (n\xc3\xa5v\xc3\xa6rende Stora Nygatan), anlagt. Kvartalsnavnet ble etablert f\xc3\xb8rst i 1729 og hadde da 2 eiendommer (S\xc3\xb6dra 94 og S\xc3\xb6dra 95). I kvartalet finnes det i dag (2009) kun en eiendom._NEWLINE_P\xc3\xa5 midten av 1600-tallet ble\xc2\xa0Leijonsk\xc3\xb6ldska palatset oppf\xc3\xb8rt her ved\xc2\xa0friherre M\xc3\xa5rten Leijonsk\xc3\xb6ld som var generaldirekt\xc3\xb8r i Kommerskollegiet. Senere eier til palasset var Jacob Gyllenborg og hans bror Anders Leijonstedt, den senere gav navnet til Lejonstedts gr\xc3\xa4nd. _NEWLINE_N\xc3\xa5v\xc3\xa6rende bygning, som opptar hele kvartalet,  ble oppf\xc3\xb8rt\xc2\xa0i 1860 for Stockholms Enskilda Bank etter arkitekt Johan Fredrik \xc3\x85boms tegninger. Huset var i sin tid Stockholms f\xc3\xb8rste private bankpalass. I forbindelse med en ombygging under ledelse av Rudolf Enblom p\xc3\xa5 1890-tallet tilkom Rolf Adlersparres skulptur \xc2\xabModer Svea\xc2\xbb p\xc3\xa5 fasaden mot Stora Nygatan.  Etter Stockholms Enskilda Bank hadde blant annet Utrikespolitiska Institutet sine lokaler her.'